Úradný vestník L 253 , 29/09/1994 S. 0034 - 0035



Rozhodnutie Spoločného výboru EHP č. 11/94 z 12. augusta 1994, ktorým sa mení a dopĺňa protokol 31 k Dohode o EHP týkajúci sa spolupráce v osobitných oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú protokolom upravujúcim Dohodu o Európskom hospodárskom priestore, ďalej len "dohoda" a najmä na jej články 86 a 98, keďže článok 3 ods. 2 protokolu 31 k dohode stanovuje, aby nevyhnutné rozhodnutia sa prijímali čo najskôr po nadobudnutí účinnosti dohody, aby sa zabezpečila účasť štátov EZVO v Európskej agentúre pre životné prostredie; keďže protokol 31 k dohode by sa preto mal zmeniť a doplniť, aby umožnil od 1. júla 1994 plnú účasť štátov EZVO v Európskej agentúre pre životné prostredie a v Európskej environmentálnej informačnej a pozorovateľskej sieti, založenej nariadením Rady (EHS) č. 1210/90 [1], ROZHODLA TAKTO: Článok 1 Článok 3 ods. 2 protokolu 31 k dohode sa nahrádza takto: "2. a) Štáty EZVO sa plne zúčastňujú v Európskej agentúre pre životné prostredie, ďalej len "agentúra" a Európskej environmentálnej informačnej a pozorovateľskej sieti, založenej nariadením Rady (EHS) č. 1210/90 [2]. b) Štáty EZVO finančne prispievajú na aktivity uvedené podľa bodu a) v súlade s článkom 82 ods. 1 a protokolu 32 dohody. c) Štáty EZVO sa v dôsledku bodu b) zúčastňujú plne v správnej rade agentúry, bez práva hlasovať a pripájajú sa k práci vedeckého výboru agentúry. To neprejudikuje výsledok budúcich diskusií o udelení takýchto hlasovacích právach. d) Štáty EZVO informujú do troch mesiacov od nadobudnutia účinnosti rozhodnutia 11/94 z 12. augusta 1994, o hlavných prvkoch ich vnútroštátnych informačných sietí ako je stanovené v článku 4 ods. 2 nariadenia (EHS) č. 1210/90. e) Štáty EZVO môžu najmä určiť spomedzi seba inštitúcie uvedené v bode d) alebo iné organizácie zriadené na ich územiach za národný centrálny bod pre koordinovanie a/alebo prenos informácií, ktoré sa majú obstarávať na vnútroštátnej úrovni, agentúre a inštitúciám alebo orgánom, ktoré tvoria časť siete, vrátane tematicky špecifických centier uvedených podľa bodu f). f) Štáty EZVO môžu tiež v rámci obdobia stanoveného v bode d) identifikovať inštitúcie alebo iné organizácie zriadené na ich území, ktoré môžu byť osobitne poverené úlohou spolupráce s agentúrou vo vzťahu k určitým témam osobitého záujmu. Takto identifikovaná inštitúcia by mala uzatvárať dohodu s agentúrou o tom, že ako tematické centrum siete bude vykonávať osobitné úlohy v presne určenej geografickej oblasti. Tieto centrá spolupracujú s ostatnými inštitúciami, ktoré tvoria časť siete. g) Správna Rada agentúry posúdi hlavné prvky siete do troch mesiacov od doručenia informácie uvedenej v bode d), e) a (f, aby zohľadnila účasť štátov EZVO. h) Agentúra môže súhlasiť s inštitúciami alebo orgánmi určenými štátmi EZVO a ktoré tvoria časť siete, ako sa uvádza v bode d), e), a f) o nevyhnutných opatreniach, najmä o uzatváraní zmlúv pre úspešnú realizáciu úloh, ktorou môžu byť poverené. i) Údaje o životnom prostredí dodávané agentúre alebo vydávané agentúrou sa môžu zverejňovať a sú prístupné verejnosti za predpokladu, že dôverným informáciám sa poskytne rovnaký stupeň ochrany v štátoch EZVO ako sa poskytuje v spoločenstve. j) Agentúra je právnickou osobou. Požíva u všetkých zmluvných strán najširšiu spôsobilosť na právne úkony poskytovanú právnickým osobám podľa ich zákonov. k) Štáty EZVO uplatňujú na agentúru protokol o výhradných právach a imunite Európskych spoločenstiev. l) Odlišne od článku 12 ods. 2 podmienok o zamestnaní iných úradníkov Európskych spoločenstiev, štátni príslušníci štátov EZVO požívajú plné práva a ako občania môžu byť zamestnaní podľa zmluvy výkonného riaditeľa agentúry. m) Na základe článku 79 ods. 3 sa na tento odsek uplatňuje časť VII (inštitucionálnych opatrení) dohody." Článok 2 Toto rozhodnutie nadobudne účinnosť 1. novembra 1994, ak budú do predložené Spoločnému výboru EHP všetky notifikácie podľa článku 103 ods.1. Článok 3 Toto rozhodnutie sa zverejní v oddieli EHP a v doplnku EHP Úradného vestníka Európskych spoločenstiev. V Bruseli 12. augusta 1994 Za Spoločný výbor EHP predseda H. Hafstein [1] Ú. v. ES L 120, 11.5.1990, s. 1. [2] Ú. v. ES L 120, 11.5.1990, s. 1. --------------------------------------------------